FOND GĦALL-GĦAQDIET VOLONTARJI – PROĠETTI SOĊJALI – 2016 Il-Lista tal-Kontroll Din il-Lista tal-Kontroll ehmiżha mal-Formola tal-Applikazzjoni tiegħek. Ħu ħsieb li timmarka l-entrati kollha. Il-formoli li ma jkunux kompluti jew l-entrati li ma jkunux konformi mhumiex se jiġu aċċettati. Għall-Uffiċċju biss: FOND GĦALL-GĦAQDIET VOLONTARJI – PROĠETTI SOĊJALI Il-Formola tal-Applikazzjoni Il-Kunsill Superviżorju tal-MCCF: Iddeċieda li tinfetaħ applikazzjoni għal proġetti soċjali li jista' jkollhom xi element infrastrutturali; Iddeċieda li minn din is-sena, l-applikazzjonijiet għall-fondi tal-MCCF ikunu disponibbli biss għall-għaqdiet volontarji reġistrati u konformi. It-Termini u l-Kundizzjonijiet: Din l-applikazzjoni tapplika biss għal proġetti ta' sentejn. L-għaqdiet volontarji jistgħu japplikaw għal rashom jew ma' għaqda volontarja waħda oħra. L-applikazzjonijiet ta' għaqdiet volontarji li mhumiex reġistrati jew li jsiru b'mod konġunt ma' għaqdiet volontarji li mhumiex reġistrati (fi proġetti kollaborattivi) se jiġu skwalifikati minnufih. B'kollox, proġett magħżul jista' jikseb sa EUR 40,000, filwaqt li proġett kollaborattiv jista' jikseb sa EUR 90,000. L-għaqdiet volontarji huma mistennija jikkofinanzjaw 10% tal-ammont kollu mitlub (eż. EUR 2,000 jekk jintalbu EUR 20,000; u l-MCCF jiffinanzja t-EUR 18,000 li jifdal). Il-kofinanzjarjament ta' 10% jista' jkun in natura (sigħat ta' volontarjat). L-applikazzjonijiet b'baġits eżaġerati u/jew li jikkostitwixxu finanzjamenti doppji (jiġifieri meta l-għaqdiet volontarji jirċievu finanzjament għall-istess proġett minn band'oħra) se jiġu skwalifikati. Il-komponent infrastrutturali (eż. ix-xiri ta' vetturi, it-titjib tal-binja, ix-xiri ta' tagħmir, eċċ.) tal-applikazzjoni ma jistax jaqbeż l-40% tal-ammont kollu tal-finanzjament mitlub. L-għaqdiet volontarji se jiksbu 40% tal-finanzjament malli jiffirmaw il-kuntratt, 35% malli titlesta l-evalwazzjoni pożittiva tar-rapport interim, sena wara li jkun beda l-proġett, u l-25% li jifdal wara l-evalwazzjoni tar-rapport finali. Il-finanzjament irid jintuża għall-proġetti msemmija fl-applikazzjoni. Kull finanzjament li jintuża mod ieħor jitqies li qed jikser il-kuntratt u jrid jintradd lura. Eventwalment, il-benefiċjarji se jintalbu jiftħu kont bankarju apposta għall-proġett. L-Operatur tal-Fond tal-MCCF mhux se jagħmel tajjeb għall-ispejjeż mġarrba qabel jiġi ffirmat il-kuntratt. Il-formola tal-applikazzjoni trid timtela kollha. L-għaqdiet iridu jibagħtu erba' (4) kopji bbajndjati tal-formola tal-applikazzjoni mimlija u l-informazzjoni addizzjonali, flimkien ma' CD bl-istess dokumenti, lis-Sinjura Marlene Borg, is-Segretarja tal-Bord għall-Għaqdiet Volontarji, il-Palazz ta' Sant Anton, sa mhux aktar tard minn (18 ta' Novembru 2016). L-applikazzjonijiet għandhom jitwasslu bl-idejn fir-reception tal-Palazz ta' Sant Anton (faċċata tad-daħla ewlenija tal-Palazz), indirizzati lis-Sinjura Graziella Zerafa. Meta jkunu qed jieħdu sehem aktar minn għaqda waħda, xorta għandha titressaq applikazzjoni waħda (erba' kopji u CD) bl-ittra mehmuża magħhom iffirmata miż-żewġ għaqdiet. L-ittra għandha ssemmi 1) isem il-proġett 2) l-għaqdiet li qed jieħdu sehem, 3) is-sieħeb ewlieni, u 4) il-persuna responsabbli legalment mill-proġett. L-applikazzjonijiet li jaslu tard mhumiex se jintlaqgħu. Il-Bord se jiġġuddika l-applikazzjonijiet skont l-informazzjoni li tingħata sal-iskadenza. Dawk il-partijiet tal-applikazzjoni li jitħallew vojta jitqiesu bħala indikazzjoni li l-applikant ma setax jagħti l-informazzjoni meħtieġa. Għal kull applikazzjoni mressqa tintbagħat konferma tal-wasla, u jinħareġ numru ta' referenza. In-numru ta' referenza jintuża f'kull korrsipondenza li tinbagħat mill-Bord u lilu. Kull informazzjoni mogħtija tibqa' kunfidenzjali. L-informazzjoni personali hi mħarsa u se tintuża biss skont l-Att tal-Protezzjoni tad-Dejta. Il-Bord iżomm id-dritt ta' kjarifika f'kull waqt matul il-proċess tal-għażla. Għal konferma tal-informazzjoni mogħtija jaf isiru xi spezzjonijiet sporadiċi. Il-mistoqsijiet dwar l-applikazzjoni jistgħu jsiru bil-miktub u jintbagħtu lis-Sinjura Marlene Borg fuq maria-carmela.b.borg@gov.mt. IT-TAQSIMA A: TAGĦRIF ĠENERALI Isem il-proġett (sa 20 kelma) Isem l-għaqdiet li qed jieħdu sehem u n-numru tar-reġistrazzjoni ta' kull waħda minnhom Informazzjoni fuq il-koordinatur tal-proġett 3.1 Isem u kunjom il-koordinatur tal-proġett u l-pożizzjoni tiegħu fl-entità 3.2 Isem l-għaqda rrappreżentata mir-rappreżentant legali 3.3 Informazzjoni dwar l-għanijiet u l-attivitajiet tal-għaqda, l-istqarrija tal-missjoni tagħha, u l-valuri tagħha (sa 300 kelma) 3.4 L-istatus tal-VAT tal-għaqda u n-numru tal-VAT (jekk ikun applikabbli, trid tingħata kopja taċ-ċertifikat tal-VAT) 3.5 L-indirizz postali tal-għaqda u l-indirizz tas-sit web (jekk applikabbli) 3.6 L-email tal-għaqda (jekk applikabbli) 3.7 L-email tal-koordinatur 3.8 In-numru tal-mowbajl tal-koordinatur Informazzjoni dwar l-għaqda l-oħra involuta fil-proġġett (jekk applikabbli) 4.1 Isem l-għaqda 4.2 Informazzjoni dwar l-għanijiet u l-attivitajiet tal-għaqda, l-istqarrija tal-missjoni tagħha, u l-valuri tagħha (sa 300 kelma) 4.3 L-istatus tal-VAT tal-għaqda u n-numru tal-VAT (jekk ikun applikabbli, trid tingħata kopja taċ-ċertifikat tal-VAT) 4.4 L-indirizz postali tal-għaqda u l-indirizz tas-sit web (jekk applikabbli) 4.5 Isem u kunjom ir-rappreżentant legali tal-għaqda 4.6 L-email tar-rappreżentant legali tal-għaqda 4.7 In-numru tal-mowbajl tar-rappreżentant legali tal-għaqda 4.8 Agħti dettalji dwar is-sħubija tal-proġett propost, fosthom dwar ir-rwoli differenti fis-sħubija u kif ir-relazzjoni ta' sħab se tiġi żviluppata waqt dan il-proġett (jekk applikabbli, u sa 300 kelma). Din it-taqsima hi importanti ferm biex l-evalwaturi jgħarblu l-fattibbiltà tas-sħubija. 4.9 Il-Qafas Organizzattiv tal-Proġett Agħti dettalji dwar il-ħidma li se jkunu qed jagħmlu l-persunal intern u l-persunal estern imqabbda fil-proġett, semmi t-tip ta' impjieg, u min jew liema unità se titqabbad timplimenta l-proġett. Il-promotur tal-proġett irid jiddeskrivi wkoll il-miżuri ta' kontroll li hemm fil-ħsieb li jitħaddmu biex issir verifika tal-prestazzjoni tal-persunal estern (diment li r-responsabbiltà titħalla f'idejn il-promotur tal-proġett). IT-TAQSIMA B: TAGĦRIF FUQ FINANZJAMENTI PASSATI Informazzjoni fuq xi finanzjamenti li nkisbu fl-aħħar tliet snin (inkluż mingħand l-MCCF, l-UE, eċċ.) (Din trid timtela għal kull għaqda involuta fil-proġett) 5.1 Isem l-għaqda 5.2 Is-snin meta ngħataw dawn il-finanzjamenti (sa 3 snin qabel l-2016) 5.3 L-ammont mogħti kull sena 5.4 Deskrizzjoni tal-proġett iffinanzjat (sa 200 kelma) 5.5 L-istatus tal-proġett TAQSIMA Ċ: DESKRIZZJONI TAL-PROĠETT Il-prijoritajiet Il-proġett irid jikkontribwixxi għal waħda jew aktar mill-prijoritajiet tal-Fond għall-2016. Dawn il-prijoritajiet jixhdu l-impenn ta' Malta biex tindirizza l-Aġenda 2030 għall-Iżvilupp Sostenibbli tan-Nazzjonijiet Magħquda. Għal aktar tagħrif fuq l-Għanijiet tal-Iżvilupp Sostenibbli żur: Deskrizzjoni tal-proġett Id-deskrizzjoni għandha tinkludi dettalji dwar l-ispejjeż u tirreferi għal stimi, fatturi u permessi (jekk applikabbli). L-għaqda volontarja għandha tiżgura li mal-applikazzjoni jinhemżu l-verżjonijiet oriġinali tad-dokumentazzjoni rilevanti (eż. kwotazzjonijiet, permessi, ċertifikati tal-VRT, eċċ.) 7.1 L-għanijiet tal-proġett, il-benefiċjarji, il-ħtiġijiet li jridu jiġu indirizzati, l-għadd ta' persuni milħuqa (sa 400 kelma) 7.2 Id-data tal-bidu: Id-data tat-tmiem: 7.3 Deskrizzjoni tal-azzjonijiet biex jintlaħqu l-għanijiet tal-proġett, inkluż b'tabella Gantt li tiddeskrivi l-istadji proposti tal-implimentazzjoni (sa 300 kelma) 7.4 Jekk hemm l-involviment ta' aktar minn għaqda waħda, għal kull parti semmi liema għaqda hi responsabbli: 7.5 Id-dati meta jkunu se jintlaħqu l-għanijiet 7.6 Ir-riżultati u l-indikaturi ewlenin li jkejlu s-suċċess 7.7 Liema riskji huma mbassra fejn jidħol is-suċċess tal-proġett? 7.8 Dettalji dwar is-sostenibbiltà tal-proġett wara l-perjodu tal-finanzjament 7.9 Dettalji fuq it-tqassim tal-għajnuna finanzjarja mill-MCCF 8.1 In-nefqa kollha tal-proġett 8.2 Deskrizzjoni fid-dettall tal-ispejjeż (il-pagi ta' kull individwu, ix-xiri tat-tagħmir, il-materjali, eċċ.); din trid tingħata hekk: (a) l-ispejjeż fl-ewwel sena (b) l-ispejjeż fit-tieni sena 8.3 Jekk hemm l-involviment ta' aktar minn għaqda waħda, agħti dettalji fuq l-ammont ta' finanzjament li qed titlob kull għaqda biex ittemm il-parti tagħha fil-proġett: 8.4 Dettalji u d-dati tal-ingaġġ tal-persunal għall-proġett 8.5 It-tqassim tal-baġit stmat *Dettalji fuq l-ispejjeż infrastrutturali Trid tingħata informazzjoni fid-dettall (eż. għax-xiri ta' panelli fotovoltajċi, irid jingħata tagħrif fuq l-ispejjeż lavorattivi, l-ispejjeż għall-panelli, eċċ.) 8.6 Il-kuntratti tax-xogħol Jekk applikabbli, semmi l-ispejjeż marbuta mas-sejħiet tax-xogħol li mistennija jsiru u l-valur totali għal kull sejħa. (Is-sehem tal-impjegatur għall-kontribuzzjonijiet tas-sigurtà soċjali għandu jitniżżel b'mod separat): 8.7 L-iskeda tal-implimentazzjoni F'din l-iskeda, semmi l-istadji/il-fażijiet tal-proġett: (żid ir-ringieli skont il-ħtieġa) Il-permessi tal-ippjanar u ambjentali (jekk applikabbli) L-attivitajiet/ix-xiri mbassrin fil-proġett jeħtieġu xi permess tal-ippjanar jew ambjentali? (immarka fil-kaxxa rilevanti): Jekk IVA, (a) speċifika: (b) F'dan l-istadju diġà sar kuntatt mal-Awtorità tal-Ippjanar? (immarka fil-kaxxa rilevanti): (c) X'ħareġ mid-diskussjonijiet mal-Awtorità tal-Ippjanar? (Irreferi għal korrispondenza uffiċjali mal-Awtorità tal-Ippjanar, u żid in-numri tal-permess): Jekk LE, spjega kif il-koordinatur tal-proġett wasal għall-konklużjoni li l-ebda komponent tal-proġett ma jeħtieġ l-approvazzjoni tal-Awtorità tal-Ippjanar: L-applikazzjoni tad-Direttiva tal-Kunsill 85/337/KEE dwar l-istima tal-effetti ta' ċerti proġetti pubbliċi u privati fuq l-ambjent (il-valutazzjoni tal-impatt ambjentali - EIA) Il-proġett jew xi parti minnu jeħtieġu EIA? (immarka fil-kaxxa rilevanti): Jekk LE, provdi konferma mingħand l-Awtorità tal-Ippjanar: Il-protezzjoni tad-dejta Id-dejta personali mogħtija lill-Operatur tal-Fond tal-MCCF fl-ambitu tal-implimentazzjoni tal-proġetti jipproċessawha l-Operatur tal-Fond u l-Kumitat tal-Għażla - b'mandat biex jimplimentaw, jissorveljaw u joħorġu l-pagamenti, u jikkontrollaw u jawditjaw il-proġett - f'konformità mal-Att dwar il-Protezzjoni tad-Dejta tal-2001. Jiena, hawn taħt iffirmat, niddikjara li kull informazzjoni mogħtija hawnhekk hija korretta u sħiħa sad-data tal-applikazzjoni. Isem u kunjom l-applikant (ir-rappreżentant legali tal-għaqda volontarja ewlenija): In-numru tal-ID: